Stein Kuhnle

**Stein Kuhnle** (født 22. november 1947 i Bergen) er en norsk statsviter.

## Karriere

Kuhnle var gjennom 1970-årene knyttet til Sosiologisk institutt ved Universitetet i Bergen, der han i 1973 ble cand.polit. med hovedfag i det da nye fagområdet sammenliknende politikk. Tidlig i sin karriere samarbeidet han nært med professor Stein Rokkan inntil hans død i 1979, og han deltok i oppbyggingen av Norsk samfunnsvitenskapelig datatjeneste (NSD). Kuhnle var forskningsstipendiat, universitetslektor og instituttbestyrer ved Sosiologisk institutt frem til han ble utnevnt til professor ved det nyetablerte Institutt for sammenliknende politikk i 1982. I 2006 ble han professor i sosialpolitikk og velferdsstatsreform ved Hertie School of Governance i Berlin. Videre har han fra 2005 også en bistilling («adjungeret professor») ved Institut for Statskundskab, Syddansk Universitet, i Odense, Danmark.

Kuhnle har en omfattende vitenskapelig produksjon som omfatter et tyvetalls bøker, i tillegg til utallige tidsskriftartikler og bokkapitler. Kuhnle har spesielt beskjeftiget seg med komparative studier av velferdspolitikk, velferdsstatens utvikling og velferdsstatens normative grunnlag, i både skandinavisk, europeisk og sørøstasiatisk sammenheng. Innen dette feltet har han ledet flere store forskningsprosjekter, blant annet det store velferdsstatsprogrammet (1988–1994) under Forskningsrådet. I perioden 1998-2003 var Kuhnle redaktør for Tidsskrift for velferdsforskning, et tidsskrift han var med å starte. Hans vitenskapelige produksjon favner videre også om emner som skandinavisk politisk utvikling, statistikkfagets historie, og utviklingen av norsk statsvitenskap.

Kuhnle har vært instituttstyrer ved Institutt for sammenliknende politikk, Universitetet i Bergen. En kortere periode var han også instituttstyrer ved Sosiologisk institutt, Universitetet i Bergen. Han har også vært prodekanus for internasjonale relasjoner ved Det samfunnsvitenskapelige fakultet, Universitetet i Bergen (1996–1999). Fra 1999-2002 var Kuhnle medlem av Det Akademiske Kollegium for Universitetet i Bergen. Kuhnle var i årene 1982-1985 leder i Norsk Statsvitenskapelig Forening (1982–1985). Siden 2004 har Kuhnle vært medlem av Det Norske Videnskaps-Akademi. I 1993 ble han utnevnt til æresmedlem av Den slovenske statsvitenskapelige forening. Kuhnle satt i Holbergprisens fagkomité fra 2004 til 2007.
 
Kuhnles faglige arbeid kjennetegnes av et sterkt internasjonalt engasjement. Han har vært gjesteforsker og Professor, Stiftungsgastprofessur "Westeuropa", ved Universität Mannheim, Tyskland, Jean Monnet Fellow, European Forum ved European University Institute, Firenze, og har vært gjesteforsker ved The Brookings Institution, Washington, DC, University of California, Berkeley og ved The London School of Economics. Videre har han engasjert seg i forsknings- og utdanningssamarbeid med land i øst- og Sørøst-Asia, ikke minst Kina, Sør-Korea og Taiwan.

Han er sønn av redatøren Jacob R. Kuhnle.

## Bibliografi
* Christof Schiller og Stein Kuhnle: "Modell Tyskland under ombygging: mot en stille systemendring?", *Tidsskrift for velferdsforskning*, bd. 10, nr. 2, (2007)
* Stein Kuhnle: "O Estado de Bem-Estar Social nos Países Nórdicos", i Marucio Godinho Delgado og Lorena Vasconcelos Porto (red.): *O Estado Bem-Estar Social no Século XXI*, Sao Paolo: LTr, (2007)
* Stein Kuhnle: "A Globalização e o desenvolvimento das politícas sociais", i Mauricio Godinho Delgado og Lorena Vasconcelos Porto (red.): *O Estado Bem-Estar Social no Século XXI*, São Paulo: LTr, (2007)
* Stein Kuhnle: "The Concept of the Welfare State and the Developmental Welfare State in Scandinavia", *Journal of Nanjing Normal University (Social Science)*, nr. 5, (2007) (på kinesisk)
* Stein Kuhnle: ”O Estado de Bem-Estar Social nos Países Nordicos", *Trabalho em * Revista*, bd. 24, nr. 293, (2006)
* Nanna Kildal og Stein Kuhnle (red.): *Normative Foundations of the Welfare State: The Nordic Experience* (2005)
* Stein Kuhnle: ”Global Ideas Matter; Local Power Decides” *Social Policy* (2005)
* Irina Grigorieva, Nanna Kildal, Stein Kuhnle og Vera Minina (red.): *Welfare state development: Nordic and Russian perspectives* (2004)
* Ramesh Mishra, Stein Kuhnle, Neil Gilbert og Kyungbae Chung (red.):*Modernizing the Korean Welfare State tittel* (2004)
* Stein Kuhnle, Aksel Hatland og Sven Hort: “Work-Friendly Welfare State: Lessons from Europe”, i K. Marshall og O. Butzbach (red.): *New Social Policy Agendas for Europe and Asia* (2003)
* Stein Kuhnle: ”Alternatives to Neo-Liberalism in Social Policy? Is the Nordic Welfare State still Alive”, i Pao-min Chang, Shirley S. Wang, og Angus K.Y. Wong (red.): *Administrative Reform in Asia* (2003)
* Stein Kuhnle: ”Das Ûberleben des Nordischen Wohlfahrtsstaatsmodells in einer globalisierten Weltwirtschaft” *NordEuropaforum* (2002)
* Stein Kuhnle: ”Democracy and Productive Welfare: European and Korean Welfare Policy Development in Perspective” *The Journal of the Korean Economy* (2002)
* Aksel Hatland, Stein Kuhnle og Tor Inge Romøren (red.):*Den norske velferdsstaten*, 3. reviderte, utgave (2001)
* Stein Kuhnle: ”The Nordic welfare state in a European context: dealing with new economic and  ideological challenges in the 1990s”, i S. Leibfried (red.): *Welfare State Futures* (2001)
* Lauri Karvonen og Stein Kuhnle (red.): *Party Systems and Voter Alignments Revisited* (2000)
* Stein Kuhnle (red.): *Survival of the European Welfare State* (2000)
* Sven E.O. Hort og Stein Kuhnle: ”The Coming of East and Southeast Asian Welfare States” *Journal of European Social Policy* (2000)
* Stein Kuhnle: "The Scandinavian type of welfare state in the 1990s: challenged, but viable" *West European Politics* (2000)
* Stein Kuhnle: "The Nordic Welfare State in a European Context: dealing with new economic and ideological challenges in the 1990s" *European Review* (2000)
* Stein Kuhnle: ”The Scandinavian type of welfare state in the 1990s: challenged, but viable”, i M. Ferrera og M. Rhodes (red.): *Recasting European Welfare States* (2000)
* Peter Flora, Stein Kuhnle og Derek Urwin (red.):*State Formation, Nation-Building, and Mass Politics in Europe. The Theory of Stein Rokkan* (1999)
* Ian Budge, Kenneth Newton, R.D. Mc Kinley, Emil Kirchner, Derek Urwin, Klaus Armingeon, Ferdinad Müller-Rommel, Michael Waller, Matthew Shugart, Michael Nentwich, Stein Kuhnle, Hans Keman, Hans-Dieter Klingemann, Bernhard Wessels, og Peter Frank: *The Politics of the New Europe* (1997)
* Stein Kuhnle og Ola Listhaug, "Makropolitiske komparasjoner, partier og politisk adferd: linjer, status, og utfordringer i norsk statsvitenskap" *Norsk statsvitenskapelig tidsskrift* (1997)
* Bojko Bucar og Stein Kuhnle (red.): *Small States Compared: The Politics of Norway and Slovenia* (1994)
* Rune Ervik og Stein Kuhnle (red.): *Kunnskap, risiko og sosialpolitikk* (1993)
* Stein Kuhnle og Per Selle (red.): *Government and voluntary organizations* (1992)
* Stein Kuhnle: "Das skandinavische wohlfahrtsstaatliche Modell im Zeitalter der europäischen Einigung" *Zeitschrift für Sozialreform* (1991)
* Stein Kuhnle og Per Selle (red.): * Frivillig organisert velferd – alternativ til offentlig?* (1990)
* Anders Hovdum, Stein Kuhnle og Liv Stokke (red.): *Visjoner om velferdssamfunnet* (1990)
* Stein Kuhnle og Liv Solheim: *Velferdsstaten – vekst og omstilling*, andre reviderte utgave, (1990)
* Stein Kuhnle (red.): *Det politiske samfunn: Linjer i norsk statsvitenskap* (1986)
* Stein Kuhnle, Kaare Strøm og Lars Svåsand: ”The Norwegian Conservative Party: Setback in an Era of Strength” *West European Politics* (1986)
* Stein Kuhnle: *Velferdsstaten. Fakta om Norge* (1983)
* Stein Kuhnle: *Velferdsstatens utvikling: Norge i komparativt perspektiv* (1983)
* Stein Kuhnle: *Patterns of Social and Political Mobilization: A Historical Analysis of the Nordic Countries* (1975)

## Referanser


## Eksterne lenker
* Presentasjon på Hertie School of Governances sider
* Presentasjon på UiBs sider